TOP เด้งแรง 4% ลุ้น Q4 กำไร 4.9 พันลบ. พีคสุดรอบปี โบรกแนะซื้อเป้า 68 บ.
TOP เด้งแรง 4% ราคาแตะ 53 บ. ด้วยมูลค่าซื้อขาย 524.45 ลบ. ลุ้นไตรมาส 4/64 กวาดกำไร 4.9 พันลบ. สูงสุดในรอบปี รับ crack spread สูงขึ้น โบรกฯ แนะซื้อเป้า 68 บ.
TOP เด้งแรง 4% ราคาแตะ 53 บ. ลุ้นไตรมาส 4/64 กวาดกำไร 4.9 พันลบ. สูงสุดในรอบปี รับ crack spread สูงขึ้น โบรกฯ แนะซื้อเป้า 68 บ.
26 ม.ค. 2565

ผู้สื่อข่าวรายงานว่า ราคาหุ้น บริษัท ไทยออยล์ จำกัด (มหาชน) หรือ TOP ล่าสุด ณ เวลา 15:43 น. อยู่ที่ 53 บาท บวก 2.25 บาท หรือ 4.43% สูงสุดที่ 53 บาท ต่ำสุดที่ 51.25 บาท ด้วยมูลค่าซื้อขาย 524.45 ล้านบาท

โดย บล.เคทีบีเอสที ระบุในบทวิเคราะห์ (25 ม.ค.65) คงคำแนะนำ “ซื้อ” หุ้น TOP ที่ราคาเป้าหมาย 68 บาท อิง PBV ปี 2565 ที่ 1.12 เท่า และประเมินกำไรสุทธิไตรมาส 4/2564 ที่ 4.9 พันล้านบาท ลดลง 33% เมื่อเทียบจากปีก่อน แต่เพิ่มขึ้น 137% เมือ่เทียบจากไตรมาสก่อน จากส่วนต่างราคาผลิตภัณฑ์น้ำมันและราคาน้ำมันดิบ (crack spread) ที่สูงขึ้นจากอุปสงค์ที่แข็งแกร่งในช่วงฤดูหนาว ส่วนลดลงเมื่อเทียบจากปีก่อน จากฐานที่สูงจากการบันทึกกำไรพิเศษจากการขายหุ้น GPSC ในไตรมาส 4/2563
ทั้งนี้เชื่อว่ากำไรที่ดีขึ้นของธุรกิจโรงกลั่นในไตรมาส 4/2564 จะมากเกินพอที่จะชดเชยกำไรที่ลดลงจากธุรกิจอะโรเมติกส์ (Aromatics) และธุรกิจน้ำมันหล่อลื่นพื้นฐาน (Lube base oil) ได้
นอกจากนั้นยังคงประมาณการกำไรสุทธิปี 2564 ที่ 1 หมื่นล้านบาท และกำไรปี 2565 ที่ 1.05 หมื่นล้านบาท สูงขึ้นจากขาดทุน 3.3 พันล้านบาทในปี 2563 จาก 1) ค่าการกลั่นตลาด (market GRM) ที่ฟื้นตัวตามส่วนต่างราคา น้ำมันดิบและราคาผลิตภัณฑ์น้ำมัน (crack spread) 2) กำไรจากสต๊อกน้ำมัน (stock gain) 3) กำไรขั้นต้นจากการผลิต (market GIM) ที่สูงขึ้นของธุรกิจ Aromatics และ Lube base oil และ 4) การรับรู้equity income จาก PT Chandra Asri Petrochemical Tbk (CAP)
ขณะที่ราคาหุ้น outperform SET 4% ใน 6 เดือนที่ผ่านมา สอดคล้องกับ crack spread ที่ฟื้นตัวขึ้น ทั้งนี้ราคาปิดล่าสุดสะท้อน valuation ที่น่าสนใจที่   PBV ปี 2565 ที่ 0.85 เท่า ทั้งนี้มองว่า TOP จะได้ประโยชน์จากแนวโน้ม crack spread ที่อยู่ในระดับสูงอย่างต่อเนื่องในไตรมาส 1/2565 ขณะเดียวกันเชื่อว่าพรีเมียมน้ำมันดิบ (crude premium) ที่มีแนวโน้มอ่อนตัวจากระดับที่สูงใน ม.ค.2565 จะเป็นปัจจัยหนุน market GRM ต่อไป